CELEX: 32022R0268
Language: lt
Date: 2022-02-23 00:00:00
Title: Komisijos įgyvendinimo reglamentas (ES) 2022/268 2022 m. vasario 23 d. kuriuo dėl leidimo naudoti Bacillus licheniformis (ATCC 53757) preparatą ir jo proteazę (EC 3.4.21.19) kaip pašarų priedą turėtojo pavadinimo iš dalies keičiamas Įgyvendinimo reglamentas (ES) 2016/898 ir dėl leidimo naudoti benzenkarboksirūgšties, kalcio formiato ir fumaro rūgšties preparatą kaip pašarų priedą turėtojo pavadinimo iš dalies keičiamas Įgyvendinimo reglamentas (ES) 2018/982 (Tekstas svarbus EEE)

2022 2 24   
               
               
                  LT
               
               
                  Europos Sąjungos oficialusis leidinys
               
               
                  L 43/1
               
            
         KOMISIJOS ĮGYVENDINIMO REGLAMENTAS (ES) 2022/268
         2022 m. vasario 23 d.
         kuriuo dėl leidimo naudoti Bacillus licheniformis (ATCC 53757) preparatą ir jo proteazę (EC 3.4.21.19) kaip pašarų priedą turėtojo pavadinimo iš dalies keičiamas Įgyvendinimo reglamentas (ES) 2016/898 ir dėl leidimo naudoti benzenkarboksirūgšties, kalcio formiato ir fumaro rūgšties preparatą kaip pašarų priedą turėtojo pavadinimo iš dalies keičiamas Įgyvendinimo reglamentas (ES) 2018/982
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
                  
               
                     (2)
                  
                  
                     2016 m. birželio 8 d. Komisijos įgyvendinimo reglamentu (ES) 2016/898 (2) leista naudoti Bacillus licheniformis (ATCC 53757) preparatą ir jo proteazę (EC 3.4.21.19) kaip pašarų priedą. Leidimo turėtojas yra „Novus Europe SA/NV“;
                  
               
                     (3)
                  
                  
                     2018 m. liepos 11 d. Komisijos įgyvendinimo reglamentu (ES) 2018/982 (3) leista naudoti benzenkarboksirūgšties, kalcio formiato ir fumaro rūgšties preparatą kaip pašarų priedą;
                  
               
                     (4)
                  
                  
                     bendrovė „Novus Europe NV“ pateikė prašymą pagal Reglamento (EB) Nr. 1831/2003 13 straipsnio 3 dalį, siūlydama pakeisti leidimo turėtojo pavadinimą įgyvendinimo reglamentuose (ES) 2016/898 ir (ES) 2018/982;
                  
               
                     (5)
                  
                  
                     pareiškėjas teigia pakeitęs savo pavadinimą iš „Novus Europe SA/NV“ į „Novus Europe NV“. Kartu su prašymu buvo pateikti atitinkami jį pagrindžiantys duomenys;
                  
               
                     (6)
                  
                  
                     pasiūlytas leidimo sąlygų pakeitimas yra tik administracinio pobūdžio ir nesuteikia pagrindo iš naujo vertinti atitinkamų pašarų priedų. Apie šį prašymą pranešta Europos maisto saugos tarnybai;
                  
               
                     (7)
                  
                  
                     kad pareiškėjui būtų leidžiama naudotis savo rinkodaros teisėmis nauju pavadinimu „Novus Europe NV“, būtina pakeisti leidimų sąlygas;
                  
               
                     (8)
                  
                  
                     todėl įgyvendinimo reglamentai (ES) 2016/898 ir (ES) 2018/982 turėtų būti atitinkamai iš dalies pakeisti;
                  
               
                     (9)
                  
                  
                     kadangi saugos sumetimais nebūtina nedelsiant pradėti taikyti Įgyvendinimo reglamentų (ES) 2016/898 ir (ES) 2018/982 pakeitimų, padarytų šiuo reglamentu, tikslinga nustatyti pereinamąjį laikotarpį, per kurį būtų sunaudotos turimos atitinkamų pašarų priedų atsargos;
                  
               
                     (10)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2016/898 pakeitimai
            Įgyvendinimo reglamentas (ES) 2016/898 iš dalies keičiamas taip:
            
                        1)
                     
                     
                        pavadinime žodžiai „leidimo turėtojas“ – „Novus Europe S.A./N.V.“ pakeičiami žodžiais „leidimo turėtojas“ – „Novus Europe NV“;
                     
                  
                        2)
                     
                     
                        priedo lentelės antroje skiltyje „Leidimo turėtojo pavadinimas“ žodžiai „Novus Europe SA/NV“ pakeičiami žodžiais „Novus Europe NV“.
                     
                  
         
            2 straipsnis
            Įgyvendinimo reglamento (ES) 2018/982 pakeitimai
            Įgyvendinimo reglamentas (ES) 2018/982 iš dalies keičiamas taip:
            
                        1)
                     
                     
                        pavadinime žodžiai „leidimo turėtojas“ – „Novus Europe N.A./S.V.“ pakeičiami žodžiais „eidimo turėtojas“ – „Novus Europe NV“;
                     
                  
                        2)
                     
                     
                        priedo lentelės antroje skiltyje „Leidimo turėtojo pavadinimas“ žodžiai „Novus Europe N.A./S.V.“ pakeičiami žodžiais „Novus Europe NV“.
                     
                  
         
            3 straipsnis
            Pereinamojo laikotarpio priemonės
            Turimas priedų atsargas, atitinkančias iki šio reglamento įsigaliojimo taikomas nuostatas, galima toliau tiekti rinkai ir naudoti, kol jos pasibaigs.
         
         
            4 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 23 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  2016 m. birželio 8 d. Komisijos įgyvendinimo reglamentas (ES) 2016/898 dėl leidimo naBacillus licheniformis (ATCC 53757) preparatą ir jo proteazę (E.C.3.4.21.19) kaip mėsinių viščiukų, dedeklinių vištaičių, retesnių rūšių mėsinių ir dedeklinių naminių paukščių ir dekoratyvinių paukščių pašaro priedą (leidimo turėtojas – „Novus Europe S.A./N.V.“) (OL L 152, 2016 6 9, p. 11).
         
            (3)  2018 m. liepos 11 d. Komisijos įgyvendinimo reglamentas (ES) 2018/982 dėl leidimo naudoti benzenkarboksirūgšties, kalcio formiato ir fumaro rūgšties preparatą kaip mėsinių viščiukų ir dedeklinių vištaičių pašarų priedą (leidimo turėtojas – „Novus Europe N.A./S.V.“) (OL L 176, 2018 7 12, p. 13).